LilyPond Tankönyv: 2.1.1 Módosítás és előjegyzés

### 2.1.1 Módosítás és előjegyzés

### Módosítójelek

Fogalomtár: sharp, flat, double sharp, double flat, accidental.

Keresztes hangot a hang neve után közvetlenül `is` utótagot írva kapunk, bés hangot pedig `es`-t (asz és esz esetén akár egyszerűen `s`-t) írva. Értelemszerűen kettős kereszt és kettős bé rendre `isis` és `eses` hozzáadásával írható le. Ez a szabály az északi és a germán nyelvek elnevezési hagyományaiból ered. Más megnevezésű módosítójelek használata a Note names in other languages c. fejezetben van leírva.

>     cis1 es fisis, ases

### Előjegyzés

Fogalomtár: key signature, major, minor.

Az előjegyzés a `\key` parancs segítségével állítható be, melyet a hangnem alaphangja és színezete (dúr: `\major` vagy moll: `\minor`) követ.

>     \key d \major
>     a1
>     \key c \minor
>     a

### Figyelmeztetés az előjegyzés és a módosítójelek viszonyával kapcsolatban

Fogalomtár: accidental, key signature, pitch, flat, natural, sharp, transposition.

A módosítások, az előjegyzés és az ütemvonalak együttesen határozzák meg, hogy milyen módosítójelek jelennek meg a kottában. A LilyPond forrásfájlban az előjegyzés után is ki kell tenni a megfelelő módosításokat! Ez a viselkedés elsőre zavart okozhat, úgyhogy bővebb magyarázatra szorul.

A LilyPond különbséget tesz a zenei tartalom és megjelenés, azaz a hangzó és a lejegyzett zene között. A módosítás (hogy egy hang fel van-e emelve vagy le van-e süllyesztve) a hangmagassághoz tartozik, így a zenei tartalom része. Az, hogy a kottában a hang előtt szerepel-e egy kereszt, feloldójel vagy bé, a lejegyzéshez tartozik. A kotta lejegyzésének szigorú szabályai vannak, és a módosítójelek előállításánál a LilyPond intelligens módon ezeket a szabályokat követi. A hangmagasságokat a felhasználó határozza meg: mindig azt kell pontosan leírni, amit az ember hall.

Ebben a példában:

>     \key d \major
>     d cis fis

egyik hang előtt sincs a kottában módosítójel, de ettől a LilyPond forrásfájlban még ki kell rakni az `is` utótagokat, hiszen cisz és fisz hang szól.

Ha leírunk egy `b`-t, azaz egy h hangot, az nem azt jelenti, hogy „a megfelelő vonalra egy kottafejet kell írni”, hanem azt, hogy „itt egy h hang szól”. Pl. Asz-dúrban a h hang elé kerül módosítójel:

>     \key as \major
>     b

Az, hogy minden módosítást külön meg kell adni, csak kevés többletmunkát igényel a begépelésnél, de több előnye van: könnyebb a transzponálás, valamint a konkrét kiírt módosítójelek többfajta rendszer szerint határozhatóak meg. Ezekre a rendszerekre látható néhány példa az Automatic accidentals c. fejezetben.

#### Lásd még

Referencia: Note names in other languages, Accidentals, Automatic accidentals, Key signature.

Fogalomtár: Pitch names.

Más nyelvek: English, česky, deutsch, español, français, italiano, 日本語, nederlands.

#### LilyPond — Tankönyv